სარბიელის სინი

„სარბიელის“ სინი — ქართული რაგბის ტრადიციული შინაური ჯილდო, რომელიც 1995 წლიდან თამაშდება. მისი პრინციპი ეფუძნება ახალზელანდიურ „რანფერლის ფარის“ (Ranfurly Shield) მოდელს, სადაც ტიტულის მფლობელი ვალდებულია დაიცვას ჯილდო გამომწვევთან ორთაბრძოლაში.

 ისტორია 
საქართველოში სინის ისტორია 1995 წელს იწყება. იდეის ავტორი იყო ქართული რაგბის მემატიანე და იმხანად სპორტულ გაზეთ „სარბიელში“ მომუშავე ზაალ გიგინეიშვილი. მან ახალზელანდიური, 1902 წელს დაარსებული „რანფერლის ფარის“ პრინციპი ქართულ რეალობას მოარგო. თავად ჯილდო — სინი — ძველმა მორაგბემ და მოქანდაკე გია ჯაფარიძემ თითბრისგან გამოჭედა, დამზადების ხარჯები კი გაზეთმა „სარბიელმა“ გაიღო.„სარბიელის“ სინის ისტორია და გათამაშების წესები

გათამაშების შემოღების მიზანი იყო წლის ნებისმიერ დროს საუკეთესო გუნდის გამოვლენა და ჩემპიონატის რიგითი მატჩებისთვის დამატებითი დაძაბულობისა და ინტერესის შემატება.

 გათამაშების წესი 
სინის გათამაშების წესი მარტივია: მფლობელი გუნდი უნდა გამოიწვიო და დაამარცხო, რათა ჯილდო გადმოგეცეს. გამოწვევა დაშვებულია ჩემპიონატის გარეშეც, თუმცა ტიტულისთვის ცილობა მეტწილად მაინც კალენდარულ მატჩებში იმართება. პირველი რკენის მონაწილეები გაზეთმა თავად შეარჩია — „თბილისი“ (ამჟამინდელი ლოკომოტივი) და „გუმარი“ (დაიშალა 1998 წელს). პირველი მფლობელი „გუმარი“ გახდა (26:11).

 აღდგენის ისტორია 
სინი სხვადასხვა მიზეზით წყვეტებით თამაშდებოდა (1995–1997, 2005, 2009, 2013 წლებში). ბოლო გამარჯვებული იყო კლუბი „ყოჩები“, რომელმაც 2013 წელს „ლელო“ დაამარცხა. ამის შემდეგ ჯილდო გაუჩინარდა.

2022 წელს, ზაალ გიგინეიშვილის გარდაცვალების შემდეგ, რაგბის ქომაგმა რამაზ უკლებამ სინი მოიძია და რაგბის კავშირს დაუბრუნა. ტრადიცია ოფიციალურად აღდგა 2022-2023 წლების სეზონში.

 რკენების სტატისტიკა 
 N  თარიღი  მფლობელი  ანგარიში  მოცილე 1  28/04/1995  თბილისი  11:26  გუმარი 2  09/05/1995  გუმარი  17:17  თბილისი 3  13/06/1995  გუმარი  31:13  ყოჩები 4  20/06/1995  გუმარი  31:13  თბილისი 5  25/10/1995  გუმარი  14:16  თბილისი 6  31/10/1995  თბილისი  06:14  გუმარი 7  11/05/1996  გუმარი  06:15  ყოჩები 8  02/09/1996  ყოჩები  06:13  გუმარი 9  05/10/1996  გუმარი  17:00  ქორები 10  10/10/1996  გუმარი  21:09  ყოჩები 11  18/11/1996  გუმარი  13:16  ყოჩები 12  02/12/1996  ყოჩები  13:30  გუმარი 13  07/06/1997  გუმარი  12:31  ყოჩები 14  20/06/1997  ყოჩები  15:12  ქორები 15  19/07/1997  ყოჩები  21:20  გუმარი 16  14/09/2005  ყოჩები  05:45  ლოკომოტივი 17  19/09/2005  ლოკომოტივი  13:06  ხულიგანა 18  14/10/2005  ლოკომოტივი  40:11  ხულიგანა 19  20/10/2005  ლოკომოტივი  28:11  აკადემია 20  01/12/2005  ლოკომოტივი  40:05  ხულიგანა 21  11/12/2005  ლოკომოტივი  30:06  აკადემია 22  19/09/2009  ლოკომოტივი  20:27  ლელო 23  08/12/2013  ლელო  27:29  ყოჩები

 რესურსები ინტერნეტში 
 „სარბიელის“ სინი — ისტორია და სტატისტიკა

 სქოლიო 

კატეგორია:რაგბი საქართველოში